ครูทำงานผ่านแท็บเล็ต 55 นาที/วัน ตั้ง'เสริมศักดิ์'นั่งปธ.คกก.ขับเคลื่อน
ASTV ผู้จัดการรายวัน - ผลสำรวจใช้งานแท็บเล็ต ป.1 ชี้ใช้เรียนภาษาไทย มากที่สุดขณะที่ครูใช้งานเฉลี่ย 55 นาทีต่อวัน ด้านสพฐ.สั่งทีมวิจัยศึกษาเพิ่มแท็บเล็ตเสริมสมรรถนะเด็กด้านใดมากที่สุด พงศ์เทพ ลงนามตั้ง เสริมศักดิ์ ประธาน คกก.ขับเคลื่อนจัดการเรียนการสอนโดยแท็บเล็ต
วานนี้ (19ก.พ.) นายชินภัทร ภูมิรัตน เลขาธิการ กพฐ. เปิดเผยภายหลังการประชุมผู้บริหารระดับสูงของสำนักงานคณะกรรมการการศึกษาขั้นพื้นฐาน(สพฐ.) ว่า ที่ประชุมได้มีรายงานการติดตามผลการใช้งานแท็บเล็ตของนักเรียนชั้น ป.1 ทั่วประเทศ ตามโครงการคอมพิวเตอร์มือถือสำหรับนักเรียนทุกคน ผ่านระบบออนไลน์ EMES ของ สพฐ. โดยสำรวจโรงเรียน 20,700 แห่ง ครอบคลุมนักเรียน432,248 คน ในเบื้องต้นพบว่า ครูมีการใช้งานแท็บเล็ตเพื่อการเรียนการสอนเฉลี่ยสัปดาห์ละ 4 วันๆ ละ 55 นาที โดยใช้ในกลุ่มสาระการเรียนรู้วิชาหลักมากที่สุด คือ วิชาภาษาไทย ร้อยละ56.05 สังคมศึกษา ร้อยละ 44.5 คณิตศาสตร์ร้อยละ 42.7 วิทยาศาสตร์ ร้อยละ 38.1 และภาษาอังกฤษ ร้อยละ 35.5
ทั้งนี้ สพฐ.ได้ส่งทีมวิจัยเชิงคุณภาพเพื่อไปเจาะลึกรายละเอียดการใช้งานต่อไป เพื่อหาคำตอบว่าการใช้งานแท็บเล็ตสำหรับเด็ก ป.1 นั้นจะช่วยเพิ่มสมรรถนะด้านใดมากที่สุดก่อนหน้าที่ไม่มีการใช้งานแท็บเล็ต เช่น การอ่านออก เขียนได้หรือการออกเสียงคำศัพท์ในวิชาภาษาอังกฤษเป็นต้น ซึ่งคาดว่าจะได้ข้อมูลเชิงคุณภาพประมาณเดือนเม.ย.นี้ ขณะเดียวกัน มีความเห็นของผู้ปกครอง พบว่า ภาพรวมมีความพอใจ เพราะการใช้แท็บเล็ตจะส่งผลดีต่อการศึกษาของเด็กคิดเป็น ร้อยละ 86.1 ขณะเดียวกันแท็บเล็ตยังช่วยให้เด็กไทยก้าวทันเทคโนโลยีถึง ร้อยละ 93.9 เด็กไทยจะรู้จักค้นคว้าหาความรู้ ร้อยละ 82 และช่วยให้เด็กไทยก้าวสู่ประชาคมอาเซียน ร้อยละ67 อย่างไรก็ตามยังพบว่าสิ่งที่เป็นเรื่องจำเป็นที่ต้องเร่งจัดหาคือ ตู้จัดเก็บเครื่องแท็บเล็ตและอุปกรณ์ชาร์จไฟ โดยอาจจะมีการนำนวัตกรรมตู้เก็บและเครื่องชาร์จไฟอัตโนมัติ ซึ่งเป็นผลงานของนักเรียนที่นำมาโชว์ในงานศิลปหัตถกรรมนักเรียนระดับชาติ ครั้งที่ 66 มาประยุกต์ใช้งานต่อไป เพราะเป็นนวัตกรรมที่มีค่าใช้จ่ายไม่สูงมากรวมถึงจะต้องมีการปรับปรุงเนื้อหาที่บรรจุใส่ในแท็บเล็ตที่จะแจกให้กับเด็กในปีการศึกษาหน้าด้วย
ผู้สื่อข่าวรายงานว่า นายพงศ์เทพ เทพกาญจนา รมว.ศึกษาธิการ ได้ลงนามในหนังสือคำสั่ง ศธ.เลขที่ 122/2556 ลงวันที่ 19 ก.พ.56 เรื่องแต่งตั้งคณะกรรมการขับเคลื่อนโครงการจัดการเรียนการสอนโดยใช้เครื่องคอมพิวเตอร์พกพา(แท็บเล็ต) ประจำปีงบประมาณ พ.ศ.56 โดยมีนายเสริมศักดิ์ พงษ์พานิช รมช.ศึกษาธิการ เป็นประธาน
โพสเมื่อ : 20 ก.พ. 56 อ่าน 754 ครั้ง คำค้นหา :
23 ก.ย. 53 | อ่าน 10959 ครั้ง
ศธ.โละประกันคุณภาพภายใน เดินหน้าทำกรอบมาตรฐานกลางให้สถานศึกษาประเมินตนเอง
10 ส.ค. 60 | อ่าน 188 ครั้ง
23 พ.ย. 58 | อ่าน 266 ครั้ง
16 ก.พ. 54 | อ่าน 10583 ครั้ง
10 พ.ค. 61 | อ่าน 122 ครั้ง
ครม.แต่งตั้งผู้ตรวจราชการ ศธ. 4 ตำแหน่ง
30 มี.ค. 55 | อ่าน 8387 ครั้ง